**POSTENS PENSJONISTFORBUND**

**Protokoll fra AU 2/2021 – fra møte 05.03.2021 på Zoom.**

|  |
| --- |
| Til stede: Kjellaug Kristiansen Jota, Laurentse Foss, Inger-Marie Stokker og Jan Dybvik |
| Forfall: Ingen |

|  |
| --- |
| Saksliste: |
| 1. Protokoll fra forrige møte  2. Orienteringssaker   - Fra Pensjonistforbundets landsstyremøte og sentralstyret  - møte med Posten  - velferdsmidler,  - korrespondanse.  3. Avdelingenes årsmøter  4. Landsstyremøte 22.3.2021 inkl. landsmøteforberedelser  5. Eventuelt |

Ad punkt 1

Ingen merknader til AU-protokoll nr. 1/2021 av 29.1.2021.

Vedtak: Protokollen godkjennes.

Ad punkt 2

* Leder orienterte fra landsstyremøtet i Pensjonistforbundet 24.-25.2.2021 bl.a. om:  
  - veien videre og om fremtidige trygdeoppgjør etter avtalen med SV/FRP og behandlingen/vedtak

i Stortinget om utvikling i trygdeoppgjørene.  
- Demografiutvalgets innstilling etter innledning fra utvalgets leder Viktor Norman.

* Økonomiansvarlig orientert kort fra arbeidet i Sentralstyret i Pensjonistforbundet
* Leder og nestleder deltok i møte med Posten Norge AS ved konserndirektør HR/HMS Nina Yttervik.  
  - Yttervik ble invitert til å innlede på Landsmøtet 7.-8.6.2021 og hun har svart bekreftende.
* Søknad om velferdsmidler for 2021 er sendt, begrunnet og dokumentert.
* Samtale med/melding fra leder av postpensjonistene i Vestoppland.

Vedtak: Orienteringene tas til etterretning.

Ad punkt 3

Avdelingene har tidligere fått melding om at fristen for å avholde årsmøter i 2021 er forlenget til utgangen av april måned fordi smittesituasjonen rundt i landet er vanskelig. I mange tilfeller må årsmøtene avholdes skriftlig.

For å forsikre seg om at alle avdelingene planlegger og gjennomføre årsmøtene selv om situasjonen er vanskelig, er avdelingene bedt om å gi tilbakemelding om når tid årsmøtene blir avholdt. Alle avdelingene har nå gitt slik tilbakemelding.

Vedtak: Det sendes takk til avdelingene om tilbakemeldingen samtidig som det minnes om at nødvendige dokumenter må sendes inn.

Ad punkt 4

Neste landsstyremøte må på grunn av smittevernreglene avholdes på Zoom den 22.3.2021. Nestleder innkaller landsstyrets medlemmer til møtet samt et «testmøte» i uka før selve møtet.

Dagsorden for landsstyremøte 22.3.2021:

1. Protokoll
2. Aktuelle saker
3. Beretning 2020
4. Regnskap 2020
5. Landsmøteforberedelser  
   a) Dagsorden  
   b) Handlingsplan 2021 – 2024  
   c) Innkomne forslag  
   d) Forslag til vedtektsendringer  
   e) Oppnevning av funksjonærer og komiteer  
   f) Forretningsorden
6. Eventuelt

* Beretning 2020 er tidligere behandlet med anbefaling om godkjenning til Landsstyret.
* Regnskapet 2020 med beretning fra revisjon anbefales godkjent av Landsstyret.
* Dagsorden for Landsmøtet 7. – 8.6.2021:

1. Åpning
2. Konstituering
3. Beretning 2018, 2019 og 2020
4. Regnskap 2018, 2019 og 2020
5. Innkomne forslag
6. Vedtektsendringer
7. Handlingsplan 2021 - 2024
8. Ett aldersvennlig samfunn  
   Innledning ved Trude Drevland, leder for rådet for et aldersvennlig Norge
9. Orienterer fra Pensjonistforbundet (innleder avklares senere)
10. Posten i fremtiden   
    Innledning ved konserndirektør HR/HMS Nina Yttervik, Posten Norge AS
11. Valg
12. Avslutning

* Forslaget til Handlingsplan 2021 – 2024 har vært sendt ut til avdelingene. Det er kommet inn 8 forslag til endringer som behandlet av arbeidsgruppen for Handlingsplanen. Små korrigeringer ble foretatt.  
  Det foreslås for Landsstyret at foreliggende Handlingsplan 2021-2024 legges fram for Landsmøtet til godkjenning.
* Det er ikke mottatt noen forslag fra avdelingene til Landsmøtet 2021.
* Det har i en tid vært arbeidet med en oppdatering/forenkling og noen endringer av vedtektene for Postens Pensjonistforbund og basisvedtektene for avdelingene.  
  Utkastet gjennomgått og legges frem for Landsstyret som forslag til Landsmøtet.
* Det skal oppnevnes noen funksjonærer og komiteer til Landsmøtet. En del kandidater drøftet og det tas kontakt med disse og forslaget legges frem på landsstyremøte 22.3.2021.
* Det anbefales for Landsstyret at den Forretningsorden som har vært benyttet i de siste landsmøtene også benyttes på landsmøtet 2021.

I tilfelle smittesituasjonen fortsatt vil være vanskelig på det tidspunkt Landsmøtet skal avholdes, vil det bli vurdert å avholde Landsmøtet digitalt.

Ad punkt 5

Ingen spesielle saker tatt opp under dette punktet.

**Neste AU-møte blir på Zoom 13.4.2021 kl. 1000 – 1300.** I tillegg ble det fastsatt AU-møte 11.5.2021 kl. 1000 – 1300.

Kjellaug Kristiansen Jota

Leder

(sign)